Валери Видас
Дълбок и обещаващ, с вид запуснат…

chitanka.info

Дълбок и обещаващ, с вид запуснат —

напомни им недоизгребан рудник,

след бедствие напуснат и забравен.

Решиха да проучат незабавно

какво и колко останало е вътре.

… пещта поглъщаше плътта му раздробена

с такава алчност, че не стигна врем

баласт в галериите да нахвърлят —

рудата свърши. Зейнаха каверни.

А цар Траян си криеше ушите.

Превърнаха го на сметище за душите —

защо сам всеки дупка да копае —

и виковете, срещнали скала,

връз други падаха, потулвайки това,

което никой уж не трябваше да знае.

Баласт се трупаше. Стоварваха си бремето,

но вече късно бе да спрат рушенето

в недрата пусти, от взривове разкъсани.

Изляха се безстрастни дъждове

и рукна безпощадната вода…

А точката постави земетръсът.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.